《秋日送曾公子实卿之延安书扇头》
明代·杨文卿

车马翩翩送汝行，离愁遽逐海云生。
三杯篱落菊花节，一路蛩螀豆叶声。
荒草浊河连古戍，悲笳明月动山城。
鲤庭趋后劳相报，婚嫁如今累尚平。

作者简介：（1436—1497）明浙江鄞县人，字质夫。曾任刑部主事，累官山东提学副使。平居待人宽和，每临事则确然不可夺。为政廉，身后橐无余资，惟图书数箧而已。有《崧畦集》、《笔谈类稿》、《苕溪集》。